  Виталий Пронин 22-тӥ декабре биатлонэз яратӥсьёс понна «Калашников Биатлон Фест» луыны кулэ вал. Шаерамы кезьыт нуналъёс вуэмен, сое выжто мукет дырлы. Удмуртиысь Биатлонъя федерациен кивалтӥсь Иван Черезов верамъя, 20 градуслэсь кезьыт ке, ӵошатсконъёс ортчытыны лэземын ӧвӧл, нош 18 градуслэсь кезьыт дыръя пиналъёслы стартэ потыны уг яра. Соин ик «Калашников Биатлон Фест» ӵошатсконэз вуоно арын март толэзьлэн кутсконаз ортчытыны чакламын. Кин отчы пыриськыны медэ но нимысьтыз сайтэ гожтӥськыса вуттӥз ни вал, ваньзылы ватсаса ивор келямын луоз, нош кинлэн юанъёсыз кылдӥзы, 8-965-841-42-97 номеро телефонъя жингыртыны быгатоды. Валентина Емельянова  